L'alcalde es reuneix amb l'Entitat d'Infraestructures de la Generalitat per a tractar d'ampliar la intervenció que es va a realitzar en el barri de Baix Vies
10 de novembre 2015

![Imagen 1](/media/rkgjzqg3/81-c_renovacion_urbana_bajo_vias.jpg)

 

L'alcalde de Sagunt Francesc Fernàndez, i la primera tinent d'alcalde, Teresa García han assistit aquest matí a una reunió amb la Directora General de l'Entitat d'Infraestructures de la Generalitat Valenciana (EIGE), Blanca Marín. Amb la finalitat d'abordar diferents qüestions sobre habitatges socials que són propietat de la Generalitat en el municipi i per a concretar ajudes que van a reforçar la política social de l'Equip de Govern.  
  
Tal com ha explicat l'alcalde de Sagunt, Francesc Fernàndez, han tractat de cercar la forma d'ampliar la intervenció que es va a realitzar en el barri de Baix Vies ja que la Generalitat ha desenvolupat uns plans d'intervenció integral per a aquests barris o nuclis de població que tenen alguna problemàtica especial.

  
Fa unes setmanes l'Equip de Govern va anunciar una intervenció especial en el barri de Baix Vies de més de 707.200 euros, per la situació singular del barri, aïllat i amb unes necessitats claríssimes d'intervenció, est ha sigut un dels temes que s'han tractat durant la reunió, a més del tema de les ajudes ordinàries que la Generalitat ha previst per a tots els barris i habitatges amb la mateixa problemàtica.

  
L'alcalde de Sagunt ha explicat que després de la reunió: **“Ens mantindrem en contacte amb els Serveis Socials i els tècnics de la EIGE per a redactar este pla integral d'intervenció que regularitze la situació de tots els habitatges i sobretot que cerque les ajudes necessàries per a fer front a esta situació”.** L'alcalde ha afegit que: **“S'estan cercant tot un seguit de bonificacions perquè no hi haja impagaments, perquè les ocupacions estiguen totes dins de la normalitat i crec que és una bona línia de treball que apunta a allò que el nostre Equip de Govern va determinar com a prioritat, la preocupació per les persones, i especialment per les quals estan en una situació més desemparada o problemàtica”.**

*   [](http://www.facebook.com/sharer.php?u=https://aytosagunto.es/va/actualitat/l-alcalde-es-reuneix-amb-l-entitat-d-infraestructures-de-la-generalitat-per-a-tractar-d-ampliar-la-intervencio-que-es-va-a-realitzar-en-el-barri-de-baix-vies/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-es-reuneix-amb-l-entitat-d-infraestructures-de-la-generalitat-per-a-tractar-d-ampliar-la-intervencio-que-es-va-a-realitzar-en-el-barri-de-baix-vies/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-es-reuneix-amb-l-entitat-d-infraestructures-de-la-generalitat-per-a-tractar-d-ampliar-la-intervencio-que-es-va-a-realitzar-en-el-barri-de-baix-vies/ "Linked In")
*   [](mailto:?body=https://aytosagunto.es/va/actualitat/l-alcalde-es-reuneix-amb-l-entitat-d-infraestructures-de-la-generalitat-per-a-tractar-d-ampliar-la-intervencio-que-es-va-a-realitzar-en-el-barri-de-baix-vies/)